Sebastiāns Štalders

Sebastiāns Štalders (; dzimis  Cīrihes kantonā) ir Šveices biatlonists.

 Karjera 
Ar biatlonu sāka nodarboties 2012. gadā. Piedalījās 2016. gada ziemas jaunatnes olimpiskajās spēlēs Lillehammerē, individuāli startēja sprintā un iedzīšanā, kur ieņēma attiecīgi 10. un 11. vietu, 1+1 jauktajā stafetē ieguva 7. vietu, bet jauktajā stafetē bija 8. vietā. 2016.—2017. gada sezonā sāka startēt IBU kausā junioriem. 2017. gada Pasaules čempionātā jauniešiem Brezno labāko rezultātu sasniedza 12,5 km individuālajā distancē, ieņemot 10. vietu, bet stafetes komandas sastāvā — 5. vietu.

 Holmenkollenē debitēja Pasaules kausa sacensībās ar 82. vietu sprintā. 2018. gada decembrī uzvarēja IBU junioru kausa posmā Prenamonā. 2019. gada Eiropas čempionātā junioriem izcīnīja sudraba medaļu 1+1 jauktajā stafetē, startējot kopā ar Eimiju Basergu. Lielāko panākumu junioru sacensībās izcīnīja 2020. gada Pasaules čempionātā Lencerheidē, kur ieguva bronzas medaļu 15 km individuālajā distancē. 2020. gada martā Nove Mesto pirmo reizi Štalders tika iekļauts Šveices stafetes komandas sastāvā Pasaules kausa posmā, komanda finišēja 9. vietā.

2021.—2022. gada sezonā Štalders jau regulāri startēja Pasaules kausa posmos. Pirmos punktus Pasaules kausa ieskaitē ieguva 2021. gada decembrī Estešundā, sprintā ieņemot 22. vietu.  Pekinā labāko rezultātu individuāli sasniedza sprintā, kur ieņēma 27. vietu, startēja arī jauktajā stafetē (8. vieta) un vīriešu stafetē (12. vieta). 2022.—2023. gada Pasaules kausa sezonā vairākas reizes iekļuva labāko desmitniekā. Sezonas kopvērtējumā ieņēma 17. vietu, bet U-25 ieskaitē ierindojās 3. vietā aiz tautieša Niklasa Hartvega un Itālijas biatlonista Tommazo Džakomela. Sekmīgākā no disciplīnām Hartvegam bija distance ar kopēju startu, kuras vērtējumā ieņēma 5. vietu. 2023. gadā pirmo reizi piedalījās Pasaules čempionātā. Distancē ar kopēju startu ieguva 7. vietu, kas bija labākais individuālais panākums, startēja arī vīriešu un jauktajā stafetē, ieņemot attiecīgi sesto un septīto vietu.

 Karjeras rezultāti 
 Olimpiskās spēles 
 Gads Vieta Individ. sac. Sprints Iedzīšana Masu starts Stafete Jauktā stafete   Pekina 53. 27. 36. — 12. 8.   Milāna un Kortīna 60. 15. 26. 13. 8. 10.

 Pasaules čempionāts 
 Gads Vieta Individ. sac. Sprints Iedzīšana Masu starts Stafete Jauktā stafete 1+1 jauktā stafete 2023  Oberhofa 16. 37.  7. 6. 7. — 2024  Nove Mesto 28. 50. 42. 7. 14. 4. — 2025  Lencerheide 11. 13. 27. 25. 7. 6. —

 Pasaules kausa kopvērtējums 
 Sezona Vieta 2021.—2022.  40. 2022.—2023.  17. 2023.—2024.  19. 2024.—2025.  41.

 Atsauces 

 Ārējās saites 

Kategorija:1998. gadā dzimušie
Kategorija:Cīrihes kantonā dzimušie
Kategorija:Šveices biatlonisti
Kategorija:Šveices sportisti 2022. gada ziemas olimpiskajās spēlēs
Kategorija:Biatlonisti 2022. gada ziemas olimpiskajās spēlēs
Kategorija:Šveices sportisti 2026. gada ziemas olimpiskajās spēlēs
Kategorija:Biatlonisti 2026. gada ziemas olimpiskajās spēlēs